**Kisbér Város Polgármesterétől**

**ELŐTERJESZTÉS**

Kisbér Város Önkormányzatának Képviselő-testülete

Gazdasági, Műszaki, Jogi, Környezetvédelmi Bizottsága

2024. október 30-i ülésére

**Tárgy: Tájékoztató a Városközpont megújításához tartozó projektek állásáról**

1. Kisbér Város Önkormányzata először az 1004/2019. (I. 18.) Korm. határozat alapján kapott 1.025.000.000 Ft támogatást, melynek felhasználása megtörtént és a támogatással az Önkormányzat elszámolt, amelyet a Belügyminisztérium 2023. október 2-án elfogadott.
2. Ezt követően Kisbér Város Önkormányzata az 1334/2019. (VI. 5.) Korm. határozat alapján részesült támogatásban, amely felhasználásának ütemezését az 1914/2021. (XII. 15.) Korm. határozat módosította. Ezen Korm.határozatok alapján:

* 1914/2021. (XII.15.) Korm. határozatban foglalt döntésen alapuló, BMÖGF/200-1/2022. iktatószámú Támogatói okirat alapján 1.270.000.000 Ft, továbbá
* Magyarország 2022. évi központi költségvetéséről szóló 2021. évi XC. törvény 3. melléklete és a BMÖGF/586-1/2022. iktatószámú Támogatói okirat alapján 800.000.000 Ft

vissza nem térítendő költségvetési támogatásban részesült **Kisbér Város városközpontjának megújítása** céljára***.*** Támogatások felhasználási határideje: 2024. december 31.

A 2022. évi központi költségvetési tv. 3.sz. melléklete szerinti 800.000.000.- Ft összegű támogatás I. támogatásrészének, 400.000.000.- Ft összegű támogatási előlegnek a felhasználására vonatkozó részbeszámolót a Belügyminisztérium Önkormányzati Államtitkára 2023. december 19. napján kelt levelével elfogadta. A II. támogatásrész, 400.000.000.- Ft felhasználása megtörtént, elszámolható.

A támogatásokból az alábbi fejlesztés valósult meg:

1. **Városközponti tér/rendezvénytér** 437 248 azonosítójú (BMÖGF/290-1/2019.) Támogatói okirat alapján megkezdett beruházás ezen okirat alapján folyósított kormánytámogatással nem fedezett része.
2. ***„******Istálló ún. északi épület északi szárnyának külső-belső felújítása, lovaspálya és kerítés kialakítása (1541)***” közbeszerzési eljárásának eredményeként nettó 849.344.464, - Ft ajánlati áron megvalósult, az átadása 2024. május 17-én megtörtént. A megvalósulásra vonatkozó örökségvédelmi hatósági bizonyítvány beszerzése jelenleg folyamatban van.

Továbbá az alábbi fejlesztések előkészítése van folyamatban:

1. ***Plébánia előtti tér felújítása keretében a már felújított műemlék plébánia épület előtti tér megújítása a környezethez és az épülethez illő térburkolattal*** (kb. 150 m2), 1 db épített pad elhelyezéssel, új növényzettel (kb. 390 m2), automata locsoló berendezéssel. A kivitelezés várható becsült értéke: 55.000.000 Ft+Áfa.

Itt a tervek, az örökségvédelmi engedély és a költségvetés rendelkezésre állnak.

1. ***Vöröskereszt épületének bontása*** munkálatai keretében a megújított Főtér déli sarkánál lévő földszintes családi ház jellegű és 110 m2 méretű, egyszintes épület bontása, a bontási hulladék elszállítása. A bontás után a terep visszaállítása. A kivitelezés várható becsült értéke: 12.937.000 Ft + Áfa.

Itt a tervek és a költségvetés rendelkezésre állnak.

1. ***Sétány építésének folytatása keretében a már elkészült főtér folytatása a lovarda épületig.*** A főtérrel azonos térburkolattal, a lovarda mellett a kiskockakő burkolat újra rakásával (növényzet+térburkolat kb. 4500 m2), a főtér közvilágításával megegyező világítással (kb. 15 db kandeláber), kb. 20 db utcabútorral. A növényzet teljes újratelepítésével, automata öntözőrendszerrel. A kivitelezés várható becsült értékét a tervezői költségvetés birtokában tudjuk meghatározni. (korábban 400.000.000 Ft +Áfa összeggel terveztünk).

Itt az engedélyes tervek és az engedély rendelkezésünkre áll, azonban a kiviteli tervek véglegesítése még nem zárult le.

1. ***„A Lovarda épületegyüttes ún. déli épületének külső, belső felújítása, átalakítása, belső udvar és külső környezet rendbetétele tervezése és kivitelezésének megkezdése.***

Itt a tervezés folyamatban van, a tervek egyeztetése a 2023. december 14-i képviselő-testületi ülésen megtörtént, az örökségvédelmi engedély iránti kérelem benyújtásra került, a hatóság hiánypótlási felhívást küldött ki, melyben foglaltak teljesítése a tervező feladata.

1. A Magyarország 2024. évi központi költségvetéséről szóló 2023. évi LV. törvény 3. mellékletének II. 22.) pontjában Kisbér Város városközpontja megújításának támogatására 1.576.900.000 Ft támogatás szerepel, amelynek 50%-át a Támogatói okirat megküldését követően folyósították, majd ezen 50%-os előleggel történő elszámolást követően kerül sor a további 50% folyósítására. E támogatás felhasználására vonatkozóan került sor a kérelem benyújtására az Építési és Közlekedési Minisztériumhoz.

Az Építési és Közlekedési Minisztérium Közigazgatási Államtitkára a 2024. július 12-én kelt levelében az állami építési beruházások rendjéről szóló 2023. évi LXIX. törvény (továbbiakban: Ábtv.) 14. § (1) bekezdése alapján akként nyilatkozott, hogy Kisbér Városát érintő, „Kisbér Város városközpontja megújítása” tárgyú projekt megvalósítása során részt kíván venni a beruházásban konzorciumi tagként, valamint az Ábtv. 16. § (1) bekezdése alapján építtetőként is el kíván járni. Az ÉKM Magasépítésért Felelős Helyettes Államtitkársága megküldte a konzorciumi Együttműködési Megállapodás tervezetét 2024. szeptember közepén, mellyel kapcsolatos észrevételeinket, módosítási javaslatainkat visszaküldtük, válasz még nem érkezett.

A megállapodás tervezet alapján az ÉKM jelöli ki/bízza meg

1. lebonyolítót
2. tervezőt,
3. műszaki ellenőrt,
4. tervellenőrt vagy a tervek ellenőrzését végző más személyt,
5. költségszakértőt,
6. kivitelezőt.

Kérem a tájékoztatás szíves tudomásulvételét.

Kisbér, 2024. október 24.

**Sinkovicz Zoltán sk.**

**Műszaki Bizottság**

A bizottság a Városközpont megújításához tartozó projektek állásáról szóló tájékoztatást tudomásul vette.

Kisbér, 2024. november 05.

Bondár Balázs s.k. Pápai Mónika s.k.

elnök referens